pythainlp/thai_wikipedia_clean_20230101 huggingface dataset:
ในปี 2550 เจสสิกา หยุดงานหนึ่งปี เพราะปัญหาด้านสุขภาพ. แต่เธอก็ได้กลับมาอีกครั้งอย่างสวยงามกว่าเดิม ในช่วงฤดูหนาว ปี พ.ศ. 2551 SPFW where she made the catwalk for a dozen of fashion companies including "Iodice", "Triton", "Giselle Nasser" และ "Amapô". หลังจากนั้น เธอก็ได้ไปที่ญี่ปุ่นอีกครั้ง. ในปี พ.ศ. 2553 หล่อนได้เซ็นสัญญากับ ตัวแทน "เอเอ็นซี" (anc.model management) ในฮัมบวก ประเทศเยอรมนี
ซัมเมอร์สแลม (2008)
ซัมเมอร์สแลม (2008)  เป็นรายการเพย์-เพอร์-วิว มวยปล้ำอาชีพของเวิลด์เรสต์ลิงเอ็นเตอร์เทนเมนต์ ในปี 2008 ที่จัดหลังศึกใหญ่ เดอะเกรทอเมริกันแบช (2008) จัดเมื่อวันที่ 17 สิงหาคม ค.ศ. 2008 ณ สนามคอนเสโค ฟิลด์เฮ้าส์ ในเมืองอินเดียแนโพลิส, รัฐอินดีแอนา สหรัฐอเมริกา โดยแสดงนักมวยปล้ำจาก รอว์ ,สแมคดาวน์ และอีซีดับเบิลยู โดยจัดเป็นครั้งที่ 23 ของศึกซัมเมอร์สแลม
แชนแทค
แชนแทค  เป็นสัตว์ประหลาดที่ปรากฏในงานประพันธ์ชุดตำนานคธูลูของเอช. พี. เลิฟคราฟท์ โดยปรากฏตัวครั้งแรกในนิยายเรื่อง เดอะดรีมเควสต์ออฟอันโนนคาดัธ (พ.ศ. 2469).
คำบรรยายใน"เดอะดรีมเควสต์ออฟอันโนนคาดัธ"ระบุว่าแชนแทคนั้นมีขนาดใหญ่กว่าช้าง ตามตัวมีเกล็ด รูปร่างเหมือนนกแต่มีปีกเหมือนค้างคาว มีหัวเหมือนม้า ผิวเป็นเมือก และเท้าเป็นกงเล็บ
แชนแทคนั้นอาศัยอยู่ในพื้นที่แห้งแล้งหนาวเย็นที่เรียกว่า Cold Waste ในโลกแห่งความฝัน ซึ่งบางครั้งจะมีผู้เรียกแชนแทคมาใช้เป็นสัตว์พาหนะเดินทางไปในอากาศได้ แชนแทคนั้นเป็นเผ่าพันธุ์รับใช้ของไนอาลาโธเทปและอิธาควา เนื่องจากนอเดนส์นั้นไล่ล่าแชนแทค ทำให้แชนแทคหวาดกลัวไนท์กอนท์ที่เป็นเผ่าพันธุ์รับใช้ของนอเดนส์มาก
สิทธิของกลุ่มบุคคลที่มีความหลากหลายทางเพศในอิสราเอล
สิทธิของเลสเบียน เกย์ ไบเซ็กชวล คนข้ามเพศ (กลุ่มบุคคลที่มีความหลากหลายทางเพศ) ในอิสราเอล ถือว่าพัฒนามากที่สุดในประเทศตะวันออกกลาง โดยในเดือนพฤศจิกายน ค.ศ. 2005 ศาลได้อนุญาตอย่างเป็นทางการให้คู่เลสเบียนสามารถรับเลี้ยงบุตรที่เกิดมาจากการผสมเทียมจากการบริจาคสเปิร์ม ซึ่งทำให้เกิดการประท้วงจากพรรคยิวออโทดอกซ์ (ซึ่งมีส่วนน้อย) มีการสมรสที่มิได้กระทำตามกฎหมาย ก็ประสบความสำเร็จเช่นเดียวกัน แต่การสมรสในเพศเดียวกันอย่างเป็นทางการยังไม่มีผลบังคับใช้ ซึ่งในประเทศอื่นมีการบังคับใช้แล้ว
อิสราเอลถือเป็นหนึ่งในประเทศที่มีการสนับสนุนการสมรสในเพศเดียวกันมากที่สุดในโลก กับตัวเลข 61% ที่ชาวอิสราเอลสนับสนุนการจดทะเบียนสมรสในคู่เพศเดียวกัน
อิสราเอล จอร์แดน ตุรกี อิรัก และไซปรัส เท่านั้นในตะวันออกกลาง ที่รักร่วมเพศเป็นที่ยอมรับ ไม่ถือเป็นเรื่องผิดกฎหมายและไม่ถูกลงโทษภายใต้กฎหมาย ซึ่งในประเทศส่วนใหญ่ในตะวันออกกลาง พฤติกรรมรักร่วมเพศถือเป็นเรื่องผิดกฎหมาย ที่มีการลงโทษการเฆี่ยนหรือแขวนคอ อิสราเอลถือเป็นประเทศแรกในเอเชียที่บุคคลรักร่วมเพศได้รับการปกป้องจากกฎหมายขจัดการเลือกปฏิบัติ และยังถือเป็นประเทศเดียวในตะวันออกกลางที่ได้รับการปกป้องจากกฎหมาย
ในเดือนสิงหาคม ค.ศ. 2009 ได้มีการจู่โจมยิงศูนย์เกย์และเลสเบียนในเทลอาวีฟ มีผู้เสียชีวิต 2 คน และบาดเจ็บมากกว่า 15 คน บุคคลสำคัญจากรัฐบาล อาทิเช่น นายกรัฐมนตรีอิสราเอล เบนจามิน เนทายาฮู และประธานาธิบดี ชิมอน เปเรส และหลายองค์กรร่วมประณามการกระทำดังกล่าว
แอ็งกรีเบิดส์ (วิดีโอเกม)
แอ็งกรี เบิดส์  เป็นวิดีโอเกมแนวลับสมอง พัฒนาขึ้นโดยบริษัทจากฟินแลนด์ที่ชื่อ "โรวิโอโมไบล์" ออกวางจำหน่ายครั้งแรกทางแอปสโตร์ทางไอโฟน และไอพ็อดทัช ของแอปเปิล และเกมยังอยู่ในรูปสมาร์ตโฟนแบบทัชสกรีนอื่นอีกด้วย ต่อมาในเดือนพฤศจิกายน พ.ศ. 2553 ดิจิตอลเทร็นส์.คอม กล่าวว่า "มียอดดาวน์โหลดกว่า 36 ล้านครั้ง แอ็งกรีเบิดส์ถือเป็นหนึ่งในเกมกระแสหลักในปัจจุบัน"
เรื่องเกิดขึ้นจาก ราชาหมูเขียวต้องการกินไข่ดาว จึงให้ลูกน้องไปขโมยไข่นกที่อยู่ใกล้เคียงมา พวกนกรู้สึกโมโหมาก จึงต้องตามทวงไข่ของพวกตนคืน นำมาซึ่งการบุกไปถล่มป้อมปราการป้องกันที่ทำจากหิน, ไม้ และแก้ว ของพวกหมู
นก (Birds).
นก เป็นกลุ่มตัวละครหลักที่มีบทบาทในการบุกปราการของพวกหมู เพื่อชิงไข่กลับมา พวกนกแต่ละตัวจะมีความสามารถที่แตกต่างกัน ได้แก่
หมู (Pigs).
หมู เป็นอีกกลุ่มตัวละครหลักที่ก่อปัญหาขึ้นจากการที่ไปแย่งไข่ของกลุ่มนกมา
หมูตัวเล็ก (Small Pigs) เป็นพวกหมูขนาดเล็ก ไม่มีอะไรป้องกัน พลังชีวิตต่ำ (หากในเวอชั่น Season หมูพวกนี้จะมีการสวมใส่ประดับด้วย ประดับเหล่านี้บางชิ้นสามารถเป็นโล่ป้องกันตัวมันได้ด้วย)
หมูตัวกลาง (Medium Pigs) เป็นพวกหมูขนาดกลาง ไม่มีอะไรป้องกัน พลังชีวิตปานกลาง (หากในเวอชั่น season หมูพวกนี้จะมีการสวมใส่ประดับด้วยเช่น ประดับเหล่านี้บางชิ้นสามารถเป็นโล่ป้องกันตัวมันได้ด้วย)
หมูตัวใหญ่ (Large Pigs) เป็นหมูขนาดใหญ่ ไม่มีอะไรป้องกัน พลังชีวิตค่อนข้างสูง (หากในเวอชั่น season หมูพวกนี้จะมีการสวมใส่ประดับด้วยเช่น ประดับเหล่านี้บางชิ้นสามารถเป็นโล่ป้องกันตัวมันได้ด้วย)
หมูหมวกกันน็อค/หมูสิบโท (Helmet Pig/Corporal Pig) เป็นพวกหมูขนาดกลาง สวมหมวกหินไว้บนหัว มีพลังป้องกันการโจมตีจากทิศเหนือดีกว่าพวกหมูทั่วไป แต่มีพลังชีวิตปานกลาง
หมูหนวด/หมูโฟร์แมน (Moustache Pig/Foreman Pig) เป็นหมูที่มีหนวดสีแดง ครองตำแหน่งมือขวาของพระราชาหมู ทำอาชีพหัวหน้าคนงานก่อสร้าง มีพลังชีวิตและพลังป้องกันสูง แม้จะไม่ได้ใส่เกราะป้องกันก็ตาม (หากในเวอร์ชัน Season หมูพวกนี้จะมีการสวมใส่ประดับด้วยเช่น ประดับเหล่านี้บางชิ้นสามารถเป็นโล่ป้องกันตัวมันได้ด้วย)
คิง สมูทชีค/พระราชาหมู (King Smooth Cheek/King Pig) ราชาหมู เป็นต้นตอของปัญหาสงครามแย่งชิงไข่ครั้งนี้ มีขนาดตัวใหญ่พิเศษ สวมมงกุฎไว้บนหัว มีพลังชีวิตและพลังป้องกันสูงมาก ยากต่อการทำลายตัวมัน ปรากฏตัวแค่ด่านสุดท้ายในแต่ละตอน
หมูอ้วน/บิ๊คบอร์ค/เอล พอร์คคาโดร์ (Fat Pig/Big Bork/El Porkador) หมูอ้วน มีขนาดใหญ่เท่าดาว อาศัยใน Utopia ใน Angry Birds Space มีพลังชีวิตและพลังป้องกันมากที่สุดในบรรดาหมูทั้งหมด ในด่าน 4-30 จะรับบทบอสแทน King Pig สามารถเอาชนะได้โดยการให้มันกินหินหรือข้าวโพดคั่วดำ (ได้จากการยิงนกไปชนเครื่องผลิตข้าวโพดคั่ว)โดยทั่วไป สามารถพบได้ตั้งแต่ด่าน Utopia เป็นต้นไป แต่ขนาดเล็กลง
คิง ลีโอนาร์ด มัดเบียร์ด (King Leonard Mudbeard) อดีตพระราชาหมู เป็นพ่อของคิง สมูท ชีค ปรากฏตัวครั้งแรกในภาพยนตร์ แอ็งกรี เบิร์ดส เดอะ มูวี่ (The Angry Birds Movie) เขาคือผู้นำในการขโมยไข่ แต่ภายหลังก็กลับใจเป็นคนดีและนำพวกหมูมาร่วมมือกับนกเพื่อเอาชนะศัตรูตัวใหม่ คือ "เซต้า" ใน แอ็งกรี เบิร์ดส 2 และ Angry Birds Reloaded เขาเป็นตัวละครที่เล่นได้ มีความสามารถคือปล่อยระเบิดน้ำมูกหมู
Season Pigs เป็นหมูใน Angry Birds Seasonมักจะมีรูปร่างแตกต่างกันเสมอๆ
Zombie pigs หมูซอมบี้ พบใน Angry Birds friends halloween tournament ใน facebook
Scarecrow Pigs หมูหุ่นไล่กาผู้ทรนง ปรากฏในภาคซีซั่น มีทุกรูปแบบยกเว้น King และ Boomer
Flanken Pigs หมูแฟรงเก้นสไตล์ ปรากฏในภาคซีซั่น มีทุกรูปแบบยกเว้น King และ Boomer
Bat Pigs หมูค้างคาว มีแต่รุ่นปรกติเท่านั้น 2 ขนาดใหญ่ๆ
Tusken Piger (Tusken Raider Pig) หมูมนุษย์ทราย อาศัยอยู่บนดาวดาวทาทูอีน ปรากฏอยู่ในภาคสตาร์ วอรส์ บางตัวจะถือส้อมเป็นอาวุธ บางตัวก็ห้อยโหน แต่มีรูปแบบเดียวกันหมด
Pigtroopers (Sand Pigtroopers) เป็นหน่วยงานพิเศษผู้เดินทางเพื่อตามหาซีทรีพีโอและอาร์ทูดีทูซึ่งหลบหนีมา แต่มีบทบาทมากกว่าในหนัง อยู่แทบทุกช่วงของดาวทาทูอีนเลยก็ว่าได้
PIE Fighter (TIE Fighter Pig) เป็นยานรบขนาดเล็กที่กระจายอยู่ในเครือค่ายของจักรพรรดิ ในเกมจะปรากฏเป็นหน้าหมู เนื่องจากคงไม่มีใครอยากสร้างมันให้มีหมูบังคับอยู่ข้างในโดยที่มองไม่เห็นนั่นเอง(สำหรับในดาวทาทูอีนจะมีอยู่เพียงตัวเดัยว และมักจะปรากฏในฉากอวกาศ)
Death star Pigtroopers (Death Star Stormtrooper Pigs) ชื่ออาจจะยาวซักหน่อย นั่นเพราะพวกมันคือหน่วยงานประจำในดาวมรณะดวงแรก ใส่หมวกที่มีรูคล้ายลูกโบวลิ่ง หากให้เปรียบกับภาคคลาสสิก มันคงจะเป็น Helmet Pigs
Death Star Officer Pig ผู้ตรวจการดาวมรณะซึ่งมักจะเลื่อนตำแหน่งและตายกันบ่อยๆ(เพราะโดนดาร์ธ เวเดอร์บีบคอประจำ แล้วภาคนี้จะเป็นยังไงเนี่ย 555+)
Grand Moff Pumpkin (Grand Moff Tarkin Pig) ชื่อยิ่งน่าขำเข้าไปใหญ่ เขาคือข้าหลวงที่ตำแหน่งสูงกว่าดาร์ธ เวเดอร์ เสียชีวิตไปในยุทธการยาวินจากการระเบิดของดาวมรณะ
แต่มันก็ยังมาปรากฏตัวแถวยานรบพิฆาตดารา ซึ่งอยู่เหนือน่านฟ้าของดาวฮอธอีก อะไรจะปานนั้น
PIE Vader (TIE Vader) เป็นยานรบขนาดเล็กที่ดาร์ธ เวเดอร์เป็นคนควบคุม จึงมีหน้าเป็นดาร์ธ เวเดอร์ เป็นบอสในด่าน 2-40 ของดาวมรณะ เมื่อยิงโดนมันไม่ว่าจะยังไงก็ตาม มันจะกระเด็นหายไปเลย (ยังหัวเราะอีกตะหาก)
Snowtrooper Pigs ปฏิบัติการในสมรภูมิที่เป็นหิมะ แต่ก็ยังอ่อนเหมือนเดิม555+ สโนว์ทรูปเปอร์ถูกใช้บนดาวที่เหน็บหนาวมากมายหลายดวง พวกเขาปรากฏตัวในการรบที่ฮอธ
Maximilian Veers Pig (AT-AT piglot) Pigtrooper ผู้ควบคุมหุ่นยนต์รบ AT-AT มักจะปรากฏตัวบนดาวฮอธ
At-At Walker commander pigs ผู้บัญชาการหุ่นยนต์รบ AT-AT ใส่หมวกกันน็อคและชุดเกราะมาอย่างเต็มเปี่ยม
Imperial Probe Droid pigs หุ่นยนต์สอดแนมสีดำซึ่งถูกส่งมายังดาวฮอธ ที่ขามีค้อน ส้อมและมีดสีดำติดมาด้วย
Piggie AT-ATs หุ่นยนต์รบขนาดยักษ์ มี 4 ขา เดินได้ ยิงเลเซอร์ได้ เกราะหนาเกินปืนบลาสเตอร์ แต่ถ้าเจอ สเตลล่า ออร์กานามาดึงขามันก็จอดแล้ว
Mynock Pigs หมูที่มีตาโผล่ออกมาด้านข้าง รูปร่างคล้ายค้างคาว บินได้ สามารถบรรทุกของได้ พบเฉพาะในถ้ำซึ่งเป็นปากของสัตว์ประหลาดเอ็กซ์โซกรอซ
Fat Mynock Pig มีสถานะเป็นบอสเช่นเดียวกับPIE VaderมีลักษณะเหมือนMynock Pigsมาก เพียงแต่อ้วนกว่า ตัวใหญ่กว่า
Exogorth Pig ปรากฏตัวในภาพประกอบเนื้อเรื่อง มันคือสัตว์ประหลาดขนาดมหึมาที่อยู่ในโพรงใต้ดิน
ลิงมาร์โมเซต (Marmosets Monkey).
ลิงมาร์โมเซต เป็นอีกกลุ่มตัวละครหลักที่ลักพาตัวจับพวกนกจอมขมิ้นมาทรมาน พบได้ในภาค แอ็งกรี เบิดส์ ริโอ (Angry Birds Rio) เท่านั้น ปรากฏครั้งแรกในช่วงด่านป่าจนถึงด่าน carnival ในกลุ่มลิงเองก็มีราชาลิง Tank Marmosets Monkey มีขนาดตัวใหญ่พิเศษ มีพลังชีวิตและพลังป้องกันสูงมากเช่นเดียวกับ Tank Pigs ยากต่อการทำลายตัวมัน ซึ่งจะเป็นบอสในด่าน carnival
ในเกมพวกลิง จะมีความฉลาดในการทรงตัวเวลามันเสียหลักจากปราการหรือต้นไม้ที่มันห้อยโหน และยังมีพลังชีวิตที่สูงกว่าเหล่าหมูในภาคอื่นๆด้วย
ตัวละครปริศนา.
Lard Vader (Darth Vader Pig) เนื่องจากเป็นพ่อของ เร้ด สกายวอล์คเกอร์ จึงไม่อาจรู้ได้ว่าเขาเป็นหมูหรือนกกันแน่ โดยเฉพาะเมื่อพิจารณาจากคำพูดของ โอบีวัน เคโนบีที่ว่า"เขาเป็นเหมือนเครื่องจักรมากกว่ามนุษย์" มีพลังด้านมืดที่แข็งแกร่งขนาดยกวัสดุหรือหมูเขียวได้ แท้จริงแล้วคือ อนาคิน สกายวอล์คเกอร์
ไมตี้ มิลเลนเนียม ฟัลคอล (Mighty Falcon)
รุ่นที่ทำออกมาพิเศษ.
ได้ประกาศเปิดตัวครั้งแรกเมื่อเดือนกุมภาพันธ์ พ.ศ. 2555 โดยธีมของเกมนี้คือ เหล่ากลุ่มนกต้องมาเป็นผู้พิทักษ์ไข่ในอวกาศ ซึ่งพวกหมูศัตรูเจ้าเก่าจะมีระดับไฮเทคขึ้น เจ้าเล่ห์มากขึ้น จะมียานอวกาศและวิธีการวางปราการแบบใหม่ขึ้นมากมาย ในเวอชั่นนี้เปลี่ยนวิธีการเล่นที่แปลกใหม่อย่างสิ้นเชิงนั่นคือการยิงตัวนกในพื้นที่ไร้น้ำหนักควบคู่กันกับเขตแรงโน้มถ่วงของดาวในแต่ละด่าน และบอสสุดท้ายในแต่ละด่านจะมีวิธีการเอาชนะที่ไม่ใช่แค่การยิงตัวนกพุ่งชนใส่อย่างเดียวอีกต่อไป
โดยได้วางจำหน่ายอย่างเป็นทางการเมื่อวันที่ 22 มีนาคม พ.ศ. 2555 ใน iOS, Android, PC และ Mac และจะมีเกมสำหรับ Windows mobile ในเร็วๆนี้
เป็นเกมออนไลน์ที่ผู้เล่นสามารถเล่นแข่งกับเพื่อนได้ และสามารถแข่งกับผู้เล่นทั่วโลกได้ ผ่านระบบ Facebook และสามารถสะสมเหรียญเพื่ออัฟเกรดไอเท็มจากเกมส์ได้ โดยจะเปลี่ยนธีมของฉากแต่ละสัปดาห์ไม่ซ้ำกัน เช่น วันปิดไฟโลก/วันอิสเตอร์เอ้ก เป็นต้น)
เป็นเกมแนวแอ็งกรีเบิดส์ปกติ ผสมผสานกับภาคสเปซ โดยการเปิดศึกในอวกาศโดยธีมของเกมมาจากเรื่อง"สตาร์ วอร์ส" โดยจะเปิดตัวอย่างเป็นทางการวันที่ 8 พฤศจิกายน พ.ศ. 2555 โดยตัวละครเอกเหล่านก จะรับบทบาทเป็นตัวละครสำคัญฝ่ายกบฏ ส่วนพวกหมูจะรับบทตัวละครสำคัญฝ่ายจักรวรรดิชั่วร้าย ( ตามเนื้อเรื่องในภาพยนตร์ "สตาร์ วอร์ส" )
เป็นเกมแองกรี้เบิดส์ในแนวการแข่งขับรถ
เป็นเกมส์แอ็งกรี้เบิดส์ภาคสไตล์หญิง มีตัวละครเอกคือ สเตลลา ที่ต้องตามล่าพวกหมูที่ขโมยสมุดบันทึกความทรงจำของเธอไป และทำลายบ้านของเธอ โดยหัวหน้าที่บงการคือเพื่อนสนิทเก่าของเธอ มีตัวละครใหม่ เช่น สเตลล่า พลังยิงสะท้อนเป้าหมาย ป๊อปปี้ พลังเกลียวหมุนแนวดิ่ง วิลโลวน์ พลังกงจักรหมุนทำลาย ลูก้า พลังเสียงทำลายแก้ว ดาห์เลีย พลังทะลุสิ่งกีดขวาง และมีแอนิเมชัน "stella" เป็นการ์ตูนแสดงรายละเอียดและเป็นซีรีส์เรื่องยาว รับชมได้ทางยูทูบ
เป็นเกมภาดต่อโดยมีเรื่องสานต่อจากภาคแรก แต่มีซิลเวอร์เป็นตัวละครใหม่
เป็นเกมยิงลูกโป่งโดยในช่วงแรก ใช้ชื่อว่า แอ็งกรีเบิดส์ สเตลลา ป๊อปส์ (Angry Birds Stella Pop) และนำตัวละครจาก แอ็งกรีเบิดส์ สเตลลา (Angry Birds Stella) มาดำเนินเรื่อง และต่อมาก็ได้เปลี่ยนชื่อ และเพิ่มตัวละครคือ เรด (Red) และ ชัก (Chuck) มาอยู่ในเกมอีกด้วย ในเวลาต่อมาได้เพิ่มตัวละคร จนครบ และเปลี่ยนเนื้อเรื่องเป็น King Pig เป็นหัวหน้าแทน
เป็นเกมแนวต่อสู้ โดยรูปแบบจะต้องสลับตัวให้ตรงกันครบ 3 ช่องขึ้นไป และผู้เล่นสามารถเล่นแข่งกับใครก็ได้ทั่วโลก พร้อมสามารถเก็บไอเท็มพิเศษจาก Monster Pigs ที่มาในรูปแบบต่าง ๆ ได้
เป็นเกมที่ดำเดินเรื่องจาก The Angry Birds Movie โดยในเกมนกจะสามารถดีดตัวเด้งได้ และผู้เล่นสามารถสแกนโลโก้ได้จากโปสเตอร์หนัง กล่อง Happy Meal ของ แมคโดนัลด์ หรือ ลูกอม Pez ได้
เป็นเกมในธีมของฟุตบอล โดยผู้เล่นจะได้รับบทเป็นนักบอลในทีม และสามารถเล่นเล่นในลีกต่อ ๆ ไปได้ โดยในช่วงแรก ใช้ชื่อว่า แองกรี้เบิร์ด โกล์ (Angry Birds Goal!)
เป็นเกมแนวต่อสู้ซึ่งมีลักษณะคล้าย แองกรี้เบิร์ดส์ ไฟท์ แต่เพียงจะเป็นการต่อสู้กับพวกหมูเขียวในเกาะ Piggy Island และสามารถต่อสู้เพื่อเก็บไอเท็มหรือสะสมเงินซื้อของในเกมได้
เป็นเกมฝึกสมอง โดยรูปแบบจะต้องสลับตัวให้ตรงกันครบ 3 ช่องขึ้นไป เพื่อกำจัดหมูเขียว ในช่อง
เป็นเกมแนวทำธุรกิจ โดยผู้เล่นจะเปิดร้านสปาในเกาะ Bird Island โดยมีลูกค้าคือ หมูเขียว โดยสามารถเล่นเพื่อสะสมเงินหรืออัฟเกรดร้านสปาได้
เป็นเกมในธีมเกมเศรษฐีกระดาน ผู้เล่นจะสามารถเล่นเพื่อสะสม Level เพิ่มความชำนาญให้แก่ตัวละครได้ (เป็นเกมที่ผลิตโดย Rovio และ JoyCity ประเทศเกาหลี)
เป็นเกมยิงจรวด โดยผู้เล่นจะรับบทเป็น นักบิน เพื่อกำจัดหมูเขียว ที่เข้ามารุนรานทางอากาศ โดยผู้เล่นสามารถเล่นสะสมเพื่อเพิ่มระดับควาทเก่งได้
เป็นเกมฝึกสมอง โดยรูปแบบจะต้องสลับตัวให้ตรงกันครบ 3 ช่องขึ้นไป เพื่อกำจัดหมูเขียว ในช่อง ซึ่งจะคล้ายกับ แองกรี้ เบิร์ดส์ บลาสต์ (Angry Birds Blast) แต่จะเปลี่ยนเนื้อเรื่องเป็น The Blues เป็นตัวเอกของเกมส์แทน (ซึ่งเป็นการโปรโมทแอนิเมชัน Angry Birds Blues ซึ่งโดยสามารถรับชมได้ทางยูทูบ) และสามารถสะสมดาวเพื่อเพิ่มตัวละครในฉากหลักของเกมส์ได้
เป็นเกมฝึกสมอง โดยรูปแบบจะต้องสลับตัวให้ตรงกันครบ 3 ช่องขึ้นไป เพื่อกำจัดหมูเขียว ในช่อง โดยใช้ลักษณะเดี่ยวกับ แองกรี้ เบิร์ดส์ บลัท (Angry Birds Blast) และเป็นเกมส์แรกในตระกูลที่ผลิตและใช้ภาษาอื่น ๆ ในเกมส์
เป็นเกมฝึกสมอง โดยรูปแบบจะต้องสลับตัวให้ตรงกันครบ 3 ช่องขึ้นไป โดยใช้ลักษณะเดี่ยวกับ แองกรี้ เบิร์ดส์ บลาสต์ (Angry Birds Blast) แต่จะเปลี่ยนเนื้อเรื่องตัวละคร เรด/ซัค/และบอมม์ เป็นวัยเด็กแทน
เป็นเกมผึกสมองโดยรูปแบบจะอิงจากแองกรี้ เบิร์ดส์ คลาสลิค (Angry Birds Classic) ซึ่งเกมนี้สามารถเล่นได้เฉพาะ IOS และ เว็บไซค์ Worldwinner.com เท่านั้น และเป็นเกมแรกในตะกูลแองกรี้เบิร์ดส์ ที่สามารถเล่นกับทั่วโลกและมีสิทธิ์เป็นผู้ชนะโดยจะได้รับเงินรางวัล 250,000 ดอลลาร์สหรัฐ (หรือเป็นเงินไทยราว 7,825,000 บาท)
http://angrybirdsdominatetheworld.wordpress.com/ ภาษาไทย
http://space.angrybirds.com/launch/
ไอพ็อดทัช
จูเซ็ปเป้ รอสซี่
มัสซิโม ออตโต
อเลสซานโดร คอสตาคูต้า
เมียร์โก วูชินิช
สเตวาน ยอเวติช
สเตวาน ยอเวติช (, ; เกิด 2 พฤศจิกายน ค.ศ. 1989) เป็นนักฟุตบอลชาวมอนเตเนโกร ปัจจุบันลงเล่นในตำแหน่งกองหน้าตัวเป้า ให้กับแฮร์ทา เบเอ็สเซ สโมสรในบุนเดิสลีกา และเป็นกัปตันให้กับทีมชาติมอนเตเนโกร
สตาร์ ไดรเวอร์ เทพบุตรพิชิตดวงดาว
สตาร์ ไดรเวอร์ เทพบุตรพิชิตดวงดาว   เป็นการ์ตูนญี่ปุ่นออริจินอลแอนิเมชั่น ผลิตและแต่งเรื่องโดยสตูดิโอ BONES เป็นเรื่องราวเกี่ยวกับ สึนาชิ ทาคุโตะ เด็กหนุ่มผู้เดินทางมาเรียน ม.ปลาย ที่เกาะกางเขนใต้ แล้วได้พบกับสมาพันธ์คิราโบชิที่หวังจะนำไซบอดี้ อาวุธโบราณในยุคอดีต ที่ใช้ได้แค่ในซีโร่ไทม์ออกสู่โลกภายนอก ทำให้ทาคุโตะต้องต่อสู้ในนาม หนุ่มรูปงามแห่งทางช้างเผือก ร่วมไปกับ ทาวเบิร์น ไซบอดี้ประจำตัว
"สึนาชิ ทาคุโตะ" นักเรียนใหม่ของโรงเรียน ม.ปลาย ประจำเกาะกางเขนใต้ ขึ้นเรือเที่ยวสุดท้ายไม่ทัน ด้วยความบ้าระห่ำ จึงว่ายน้ำข้ามทะเลมายังเกาะนี้
"อาเงะมากิ วาโกะ" มิโกะทิศใต้ประจำเกาะ และ "ชินโด สุงาตะ" คู่หมั้น ได้ไปพบเขาสลบอยู่ริมหาด และช่วยชีวิตเอาไว้ ทำให้ทั้ง 3 คนกลายเป็นเพื่อนสนิทกัน เย็นวันต่อมา ทาคุโตะได้ลักลอบเข้าเหมืองทองร้างซึ่งเป็นเขตต้องห้าม และได้รับรู้ถึงสมาพันธ์คิราโบชิ ที่คอยกำจัดเหล่ามิโกะ เพื่อปลดผนึกนำไซบอดี้ อาวุธโบราณในยุคอดีตที่ใช้ได้แค่ในซีโร่ไทม์ออกสู่โลกภายนอก เพื่อปกป้องวาโกะ สัญลักษณ์ที่หน้าอกของทาคุโตะก็เปล่งแสง ทาวเบิร์น ไซบอดี้ตัวที่ 22 ก็ปรากฏ...
นักเรียนที่ย้ายมาเรียนต่อ ม. ปลาย ที่เกาะกางเขนใต้ โดยหวังจะหาความสนุกสนานในชีวิตวัยรุ่น เค้าพลาดเรือเที่ยวสุดท้าย จึงว่ายน้ำข้ามทะเลมายังเกาะนี้ด้วยความบ้าระห่ำ จนสลบไปและได้รับการช่วยชีวิตโดยวาโกะ เค้าได้ล่วงรู้ความลับของไซบอดี้เข้า และสามารถอัญเชิญ ทาวเบิร์น มาได้
มิโกะทิศใต้ประจำเกาะกางเขนใต้ คู่หมั้นของสุงาตะ เป็นคนร่าเริงสดใส เป็นเหมือนแกนกลางของกลุ่ม 3 สหาย ในวัยเด็กมีความฝันที่อยากจะเป็นนักร้องชื่อดัง แต่เมื่อเธอแอพริวอยเซ่ได้ด้วยความบังเอิญ ทำให้เธอรู้ว่า เพราะผนึกของมิโกะทำให้เธอไม่สามารถทำตามความฝันได้
ทายาทของตระกูลชินโด ผู้ที่สามารถแอพริวอยเซ่กับไซบอดี้ระดับราชา "ซาเมคห์" ได้ เขาถูกกันไม่ให้ออกไปยังโลกภายนอก เนื่องจากพลังเฟส 1 "เสาแห่งราชัน" และไซบอดี้ของเขา มีพลังแข็งแกร่งและอันตรายเกินไป
ไซบอดี้.
ไซบอดี้ อาวุธโบราณในยุคอดีตที่พบในโบราณสถานบนเกาะกางเขนใต้ ผู้ที่จะขับได้ จำเป็นต้องมีสัญลักษณ์ซึ่งตรงกับ 1 ในไซบอดี้ทั้ง 22 ตน โดยแต่ละตัวจะมีรูปแบบการต่อสู้ต่างกันอย่างบางตัวเปลี่ยนตัวเองเป็นอาวุธบางตัวใช้อาวุธซึ่งแต่ละชิ้นจะมีชื่อต่างกันบางชิ้นเป็นชื่ออัญมณีบางชิ้นเป็นชื่อสถานที่ โดยสัญลักษณ์ที่ว่าจะได้รับการสืบทอดกันมาในตระกูลประจำสัญลักษณ์นั้นๆ เช่น ทาคุโตะ, สุงาตะ, วาโกะ แต่ในภายหลัง สมาพันธ์คิราโบชิ สามารถคิดค้นสร้างห้องควบคุม "โลงไฟฟ้า" และวิจัยเกี่ยวกับ "สัญลักษณ์ประดิษฐ์" ขึ้น ทำให้ผู้ไม่มีสัญลักษณ์ หรือสัญลักษณ์หายไป สามารถแอพพริวอยเซ่กับไซบอดี้ได้ถึงเฟส 2 เนื่องจากผนึกของมิโกะทั้ง 4 ทิศ ทำให้ไซบอดี้ขยับได้เฉพาะในช่วงซีโร่ไทม์เท่านั้น ในโลกปกติ ไซบอดี้จะเป็นเพียงรูปปั้นหินในโบราณสถาน ยกเว้นแต่เพียงทาวเบิร์นที่ไม่ปรากฏว่าอยู่ที่ใดกันแน่
รายชื่อไซบอดี้และไดรฟ์เวอร์ผู้ครอบครอง
เพลงเปิดเรื่อง - เพลงปิดเรื่อง
เพลงของมิโกะ
Character Song
ซึ่งเพลงนี้เป็น CD Character Song (Vol.01) ที่แถมมากับ DVD Blu-ray แผ่นที่ 5 (วางจำหน่ายวันที่ 25 พฤษภาคม 2554)
ทั้ง 2 เพลงนี้ เป็น CD Character Song (Vol.02) ที่แถมมากับ DVD Blu-ray แผ่นที่ 6 (วางจำหน่ายวันที่ 22 มิถุนายน 2554)
ฟุตบอลทีมชาติมอนเตเนโกร
ฟุตบอลทีมชาติมอนเตเนโกร  เป็นทีมฟุตบอลตัวแทนของประเทศมอนเตเนโกร อยู่ภายใต้การดูแลของสมาคมฟุตบอลมอนเตเนโกร (FSCG) มีสนามเหย้าคือสนามกีฬานครพอดกอรีตซาซึ่งตั้งอยู่ที่กรุงพอดกอรีตซา เมืองหลวงของประเทศมอนเตเนโกร ทีมชาติมอนเตเนโกรเป็นหนึ่งในทีมชาติใหม่ล่าสุดของโลก โดยได้เข้าร่วมเป็นสมาชิกของฟีฟ่าและยูฟ่าใน ค.ศ. 2007 หลังจากการลงมติแยกตัวเป็นเอกราชจากประเทศเซอร์เบีย
ทีมชาติมอนเตเนโกรลงเล่นนัดแรกอย่างเป็นทางการในนัดที่พบกับฮังการีในเดือนมีนาคม ค.ศ. 2007 และเข้าร่วมการแข่งขันครั้งแรกในฟุตบอลโลก 2010 รอบคัดเลือก
Narita Express
การรั่วไหลของโทรเลขภายในสหรัฐอเมริกา
การรั่วไหลของโทรเลขภายในสหรัฐอเมริกา เริ่มต้นขึ้นในวันที่ 28 พฤศจิกายน พ.ศ. 2553 เมื่อเว็บไซต์วิกิลีกส์ องค์กรไม่แสวงหาผลกำไรนิวมีเดีย ซึ่งตีพิมพ์ข้อมูลส่วนบุคคลหรือความลับทางราชการจากแหล่งข่าวนิรนาม เริ่มต้นตีพิมพ์เอกสารที่เป็นความลับอันมีเนื้อหาเกี่ยวกับรายละเอียดการติดต่อระหว่างกระทรวงการต่างประเทศสหรัฐอเมริกากับคณะผู้แทนทูตทั่วโลก และได้โพสต์เอกสารเพิ่มขึ้นทุกวัน วิกิลีกส์ได้ส่งต่อโทรเลขภายในดังกล่าวให้กับหนังสือพิมพ์หลักของโลกอีกห้าฉบับ ซึ่งได้ตีพิมพ์บทความโดยมีข้อตกลงกับวิกิลีกส์
การโพสต์โทรเลขภายในสถานทูตสหรัฐคราวนี้นับเป็นครั้งที่สามใน "การรั่วไหลครั้งใหญ่" ของเอกสารความลับของสหรัฐอเมริกาซึ่งวิกิลีกส์นำออกเผยแพร่ในปี พ.ศ. 2553 หลังจากการรั่วไหลของเอกสารสงครามอัฟกันในเดือนกรกฎาคม และเอกสารสงครามอิรักในเดือนตุลาคม เนื้อหาที่ได้รับการเปิดเผยอธิบายถึงความสัมพันธ์ระหว่างประเทศจากสถานทูตมากกว่า 300 แห่ง นับตั้งแต่ พ.ศ. 2509-2553 ซึ่งรวมไปถึงการวิเคราะห์ทางการทูตต่อผู้นำโลก การประเมินประเทศที่สถานทูตนั้นตั้งอยู่ และการอภิปรายเกี่ยวกับประเด็นระหว่างประเทศและภายประเทศ
เอกสาร 220 ฉบับแรก จากทั้งหมด 251,287 ฉบับได้รับการตีพิมพ์ในวันที่ 28 พฤศจิกายน โดยเกิดขึ้นพร้อมกับการรายงานในสื่อไล่ตั้งแต่เอลปาอิส (สเปน) เลอ มงด์ (ฝรั่งเศส) แดร์ สปีเกล (เยอรมนี) เดอะการ์เดียน (สหราชอาณาจักร) และเดอะนิวยอร์กไทมส์ (สหรัฐอเมริกา) เอกสารมากกว่า 130,000 ยังไม่ถูกปลดจากชั้นความลับ แต่ไม่มีเอกสารใดอยู่ในระดับ "ลับที่สุด" ตามเกณฑ์การจัดชั้นความลับ เอกสารราว 100,000 ฉบับได้รับการจัดให้อยู่ในระดับ "ลับ" และอีก 15,000 ฉบับได้รับการจัดให้อยู่ในระดับ "ลับมาก" ซึ่งสูงกว่า จนถึงวันที่ 16 ธันวาคม พ.ศ. 2553 โทรเลขภายในกว่า 1,532 ฉบับได้รับการเปิดเผย วิกิลีกส์วางแผนที่จะเผยแพร่โทรเลขภายในทั้งหมดภายในช่วงเวลาอีกหลายเดือนข้างหน้าด้วยอัตรา 80 ฉบับต่อวัน
ปฏิกิริยาต่อการรั่วไหลดังกล่าวมีหลากหลาย เจ้าหน้าที่รัฐบาลตะวันตกบางประเทศได้แสดงความไม่เห็นด้วยและประณามอย่างรุนแรง และวิจารณ์ว่าพฤติการณ์ดังกล่าวอาจเป็นอันตรายต่อความสัมพันธ์ระหว่างประเทศและความมั่นคงของโลก การรั่วไหลดังกล่าวยังได้มีหลายฝ่ายให้ความสนใจ ทั้งสาธารณชน นักหนังสือพิมพ์และนักวิเคราะห์สื่อ วิกิลีกส์ได้รับการสนับสนุนจากนักวิจารณ์บางส่วนผู้ซึ่งตั้งคำถามเกี่ยวกับความจำเป็นในการรักษาความลับของราชการในระบอบประชาธิปไตยในการรักษาผลประโยชน์ของประชากร ผู้นำการเมืองบางคนได้เรียกจูเลียน อาสซานจ์ บรรณาธิการบริหารของวิกิลีกส์ ว่าเป็นอาชญากรและเรียกร้องให้มีการจับกุม แต่ก็ยังกล่าวประณามกระทรวงกลาโหมสหรัฐที่ปล่อยให้เอกสารลับเกิดการรั่วไหล ผู้สนับสนุนอาสซานจ์ได้เรียกเขาว่าเป็นวีรบุรุษและเป็นตัวแทนของเสรีภาพในการพูดและเสรีภาพของสื่อ ในโลกที่สื่อมิได้ประพฤติเป็นผู้เฝ้ามองของสาธารณะและภาคเอกชนอีกต่อไป เลขาธิการฝ่ายข่าวทำเนียบขาว โรเบิร์ต กิบบส์ ได้กล่าวว่า "รัฐบาลที่เปิดเผยและโปร่งใสเป็นสิ่งที่ประธานาธิบดีเชื่อว่ามีความสำคัญอย่างแท้จริง แต่การขโมยข้อมูลปกปิดและการเผยแพร่ความลับนั้นถือว่าเป็นอาชญากรรม" ตามที่ได้มีปฏิกิริยาด้านลบต่อวิกิลีกส์นั้น ข้าหลวงใหญ่สิทธิมนุษยชนแห่งสหประชาชาติได้แสดงความกังวลออกมาเกี่ยวกับ "สงครามไซเบอร์" ที่มีต่อวิกิลีกส์ และในแถลงการณ์ร่วมกับองค์การนานารัฐอเมริกัน ผู้ตรวจการพิเศษสหประชาชาติได้เรียกร้องให้รัฐและตัวแสดงอื่น ๆ จดจำหลักการของกฎหมายไว้
เดือนมิถุนายน พ.ศ. 2553 นิตยสารไวเอิร์ด รายงานว่ากระทรวงการต่างประเทศสหรัฐและเจ้าหน้าที่สถานทูตมีความกังวลว่าแบรดเลย์ แมนนิง ทหารกองทัพบกสหรัฐ ผู้ซึ่งได้รับแจ้งข้อหาดาวน์โหลดข้อมูลลับทางราชการโดยไม่ได้รับอนุญาตในขณะที่เขากำลังประจำการอยู่ในอิรัก ได้เผยแพร่โทรเลขภายในของกระทรวง วิกิลีกส์ได้ปฏิเสธว่ารายงานดังกล่าวผิดพลาด: "ข้อกล่าวหาในไวเอิร์ดที่ว่าเราได้ส่งโทรเลขภายในสถานทูตสหรัฐที่เป็นคามลับทางราชการกว่า 260,000 ฉบับนั้นไม่เป็นความจริง" แมนนิงตกเป็นผู้ต้องสงสัยว่าได้อัปโหลดสิ่งที่เขาได้รับมานั้นให้กับวิกิลีกส์ ซึ่งเลือกที่จะเผยแพร่ข้อมูลดังกล่าวเพื่อที่จะให้เกิดผลกระทบตามมาให้ได้มากที่สุด
ตามข้อมูลของเดอะการ์เดียน โทรเลขภายในทั้งหมดได้รับการทำเรื่องหมายว่า "Sipdis" หมายความว่า "การแจกจ่ายโพรโทคอลอินเทอร์เน็ตลับ" ซึ่งหมายความว่า ข้อมูลดังกล่าวได้รับการแจกจ่ายผ่านทางซิปเปอร์เน็ตปิด ซึ่งเป็นอินเทอร์เน็ตพลเรือนรุ่นที่เป็นความลับทางรัฐการของกระทรวงกลาโหมสหรัฐ ถึงแม้ว่าจะมีเจ้าหน้าที่และทหารสหรัฐมากกว่าสามล้านคนสามารถเข้าถึงเครือข่ายดังกล่าวได้ เอกสาร "ลับที่สุด" ไม่อยู่รวมในระบบนี้ด้วย การที่ข้อมูลลับจำนวนมากขนาดนี้สามารถเข้าถึงได้โดยในวงกว้าง เนื่องจาก ตามการอ้างของเดอะการ์เดียน หลังจากเหตุวินาศกรรม 11 กันยายน พ.ศ. 2544 ได้มีการมุ่งให้ความสนใจเพิ่มขึ้นในการแบ่งปันข้อมูลเนื่องจากช่องว่างของการแบ่งปันข้อมูลภายในรัฐบาลได้เปิดออก หรือจะกล่าวโดยเฉพาะเจาะจงยิ่งไปกว่านั้น หน่วยงานด้านการทูต การทหาร การบังคับใช้กฎหมาย และข่าวกรองจะสามารถทำงานได้ดีขึ้นด้วยการเข้าถึงข้อมูลเชิงวิเคราะห์และข้อมูลเชิงปฏิบัติการที่ง่ายขึ้น โฆษกได้กล่าวว่าในช่วงสัปดาห์และเดือนที่ผ่านมา ได้มีการจัดหามาตรการเพิ่มเติมเพื่อปรับปรุงความปลอดภัยของระบบการป้องกันการรั่วไหลของข้อมูลเพิ่มเติม
ไฟป่าบนภูเขาคาร์เมล พ.ศ. 2553
ไฟป่าบนภูเขาคาร์เมล พ.ศ. 2553 เป็นเหตุไฟป่าที่ทำให้มีผู้เสียชีวิตมากที่สุดในประวัติศาสตร์อิสราเอล พื้นที่ขนาดใหญ่ทางตอนเหนือของอิสราเอลปกคลุมด้วยป่าเมดิเตอร์เรเนียน ระหว่างวันที่ 2-5 ธันวาคม พ.ศ. 2553 ไฟป่าเริ่มขึ้นเมื่อเวลาราว 11.00 น. ตามเวลาท้องถิ่น ของวันที่ 2 ธันวาคม บนภูเขาคาร์เมล ห่างจากไฮฟาไปทางใต้ทางตอนเหนือของอิสราเอล กล่าวกันว่าสาเหตุเกิดมาจากการเผากองขยะผิดกฎหมาย เหตุดังกล่าวได้ทำให้มีผู้เสียชีวิตอย่างน้อย 43 คน ส่วนใหญ่เป็นนักเรียนนายร้อยตำรวจกรมราชทัณฑ์อิสราเอล หัวหน้าตำรวจเขตไฮฟาก็ได้รับบาดเจ็บสาหัสจากไฟป่าด้วยเช่นกัน มีประชาชนมากกว่า 17,000 คนได้รับการอพยพ ในหลายหมู่บ้านใกล้เคียงกับบริเวณเกิดเพลิงไหม้
คาดการณ์ว่าไฟป่าเกิดจากกิจกรรมของมนุษย์ใกล้กับเมืองอีสปิยา เมื่อวันที่ 6 ธันวาคม เด็กชายวัย 14 ปีคนหนึ่งได้ให้การกับตำรวจว่า เขาได้เป็นต้นเหตุของเพลิงโดยไม่เจตนาจากถ่านชิชา แต่บิดาของเด็กคนดังกล่าวได้แย้งว่ามีพยานพบเห็นบุตรชายของเขาในโรงเรียน ณ เวลาที่เกิดเหตุ และไม่สามารถเริ่มการลุกไหม้ได้
เหตุไฟป่าดังกล่าวก่อให้เกิดการลอบวางเพลิงหลายแห่งทั่วอิสราเอลและเวสต์แบงก์ การโจมตีเหล่านั้นซึ่งสร้างความสับสนถึงต้นเหตุของไฟป่าบนภูเขาคาร์เมล ถูกดับจนหมดภายในเวลาไม่กี่ชั่วโมงหลังจากไฟเริ่มลุกไหม้ แรงจูงใจสำหรับการก่อเหตุยังไม่เป็นที่ทราบในปัจจุบัน แต่หนังสือพิมพ์เดอะเยรูซาเล็มโพสต์ได้มีบทบรรณาธิการซึ่งอธิบายว่าเหตุดังกล่าวเป็นฝีมือของกลุ่มก่อการร้ายชาวอาหรับอิสราเอล นับเป็นการยกระดับความพยายามลอบวางเพลิงที่มีขึ้นเฉลี่ยสองครั้งต่อวันตลอดสิบสองเดือนที่ผ่านมา
เจ้าหน้าที่รัฐบาล รวมไปถึงนายกรัฐมนตรี เบนจามิน เนทันยาฮู และรัฐมนตรีว่าการกระทรวงการต่างประเทศ อาวิกดอร์ ลีเบอร์แมน ได้เรียกร้องให้ประเทศอื่นช่วยสนับสนุนความพยายามดับไฟป่านี้ และกองทัพอิสราเอลเองก็ได้ระดมพลเพื่อจุดประสงค์เดียวกัน ไฟป่าดับลงเมื่อวันที่ 5 ธันวาคม พ.ศ. 2553 หลังจากโหมกระหน่ำตลอด 4 วันที่ผ่านมา
อิสราเอลได้กำลังประสบกับสภาพอากาศฤดูใบไม้ร่วงที่อบอุ่นและแห้งผิดปกติ เดิมได้มีการพิจารณาว่าไฟป่าเกิดจากการเผากองขยะผิดกฎหมายและได้ลุกลามไปเนื่องจากสภาพอากาศที่แห้งและลมแรง นายกเทศมนตรีไฮฟา โยนา ยาแฮฟ กล่าวว่าได้ทราบปัญหาแล้วและเป็นสิ่งที่ "ขึ้นอยู่กับเวลาเท่านั้นว่าภัยพิบัติจะเกิดขึ้นเมื่อใด" ในภายหลัง ตำรวจได้เสนอแนะว่าไฟป่าได้เกิดจากกองไฟซึ่งจุดขึ้นโดยผู้อยู่อาศัยในท้องถิ่นและไม่ได้รับการดับอย่างเหมาะสมทันเวลา
สมาชิกสภาผู้แทนราษฎร ยาคอฟ คัทซ์และอายูบ คารา เช่นเดียวกับคนอื่น ๆ ได้พิจารณาว่าไฟดังกล่าวเกิดขึ้นจากการลอบวางเพลิงและเป็น "พฤตการณ์ก่อการร้าย" ผู้สื่อข่าวช่อง 2 ได้รายงานว่าไฟป่าเกิดขึ้นในสามจุดที่อยู่ห่างกัน อันเป็นสัญญาณว่าเป็นสิ่งที่น่าจะเกิดขึ้นจากการลอบวางเพลิง อย่างไรก็ตาม ในวันรุ่งขึ้น ตำรวจอิสราเอลได้แย้งคำกล่าวอ้างดังกล่าวอย่างเป็นทางการ โดยกล่าวว่าไฟป่าบนภูเขาคาร์เมลเกิดขึ้นเพียงที่เดียวเท่านั้น ซึ่งอาจเกิดขึ้นโดยอุบัติเหตุหรือการลอบวางเพลิงก็เป็นได้
ตำรวจได้เข้าจับกุมชายสองคนเนื่องจากต้องสงสัยว่าโยนโมโลตอฟค็อกเทลเข้าไปในป่าบนยอดเขาคาร์เมล แต่ได้รับการปล่อยตัวเนื่องจากแสดงให้เห็นว่าพวกเขาไม่มีความเกี่ยวข้องกับไฟป่าเลย